Проект!

ДОГОВОР ЗА ОБЩЕСТВЕНА ПОРЪЧКА
№..................../....................

Днес, ................................ г., в гр./с. Силистра на основание чл. ................ ЗОП между:
„Водоснабдяване и Канализация” ООД с адрес: гр.Силистра, ул.”Баба Тонка” 19,
ЕИК: 828050351, представлявано от инж.Васил Ников Боранов – Управител на дружеството
наричано по-долу "ВЪЗЛОЖИТЕЛ", от една страна,
и
............................................................ със седалище .............................................................................
(наименование на изпълнителя)
и адрес: ........................................................................, ЕГН/ЕИК/БУЛСТАТ:............................, идентификационен номер по ДДС (ако има регистрация)......................................................., 
притежаващ лицензия № __________ от КЕВР за търговия с електрическа енергия, регистрирана на пазара на балансираща енергия като ТЪРГОВЕЦ,
представлявано от ..............................................................................................................................
(законен представител - име и длъжност)
или ...........................................................................................................................................................,
(ако има упълномощено лице - име, длъжност, акт на който се основава представителната му власт)
определен за изпълнител след проведена ....................................... процедура за възлагане на 
                                                                   (вид процедура)
обществена поръчка №………………………………публична покана №…………..……………..,
                   (уникален номер на поръчката в РОП)               (уникален код на публичната покана в Портала за ОП)
наричано по-долу за краткост "ИЗПЪЛНИТЕЛ", от друга страна, на основание чл. 41 от Закона за обществените поръчки /ЗОП/, чл.100, ал. 1 от Закона за енергетиката /ЗЕ/, Правилата за търговия с електрическа енергия, Правилата за условията и реда   за    достъп    до  електропреносната   и  електроразпределителните   мрежи, се сключи настоящият договор за възлагане на обществена поръчка, наричан по-долу за краткост "Договор", с предмет:
....................................................................................................................................................................................................................................................................................................................
(наименование на поръчката, дадено от възложителя)

 ОСНОВНИ ПОНЯТИЯ
	За целите на настоящия договор страните се договориха посочените по-долу термини и съкращения  да имат следното значение:
	„Активна електрическа енергия” - електрическата енергия, произвеждана от генераторите и доставяна в течение на определен период от време, способна да създаде механична работа, измервана почасово в “мегаватчас” (МWh) или производни единици;
	„Договор” - настоящият договор и приложенията  към него;
	„Договорени количества" – сбор от всички дневни количества нетна активна електрическа енергия за договорния период в мегаватчаса /MWh/;
	КЕВР – комисия за енергийно и водно регулиране;
	„Място на доставка” - всяко гранично присъединение на ел. техническите съоръжения на Купувача към електропреносната/електроразпределителната система; 
	„Непреодолима сила” - непредвидени или непредотвратими събития, или комбинация от събития от извънреден характер, възникнали след сключването на договора като: природни бедствия, непредвидени събития от граждански и технически характер, забрани, ограничения и предписания, наложени с индивидуални или нормативни актове и др., доколкото тези събития възпрепятстват изпълнение на задълженията по настоящия Договор;
	„Обществен доставчик на електрическа енергия” – търговец, който осигурява снабдяването с електрическа енергия на обществените снабдители и на потребители, присъединени към преносната мрежа;
	„Оператор на електропреносна мрежа” /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;
	„Пазар на балансираща енергия” - организирана търговия с електрическа енергия за целите на поддържане на баланса между производство и потребление в електроенергийната система;
	„Правила за достъп” – Правила за условията и реда за достъп до електропреносната и електроразпределителните мрежи, приети от КЕВР на основание чл. 24, ал. 2 от ЗЕ;   
	„Правила за измерване” /ПИКЕЕ/ - Правила за измерване на количеството електрическа енергия, приети на основание чл. 83, т.6 от ЗЕ;
	„Правила за търговия” /ПТЕЕ/ – Правила за търговия с електрическа енергия, приети от ДКЕВР на основание чл. 91, ал. 2 от ЗЕ;

Страните се споразумяха за следното:
І. ПРЕДМЕТ НА ДОГОВОРА
1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема
1.1.ИЗПЪЛНИТЕЛЯТ се задължава да доставя  нетни количества активна електрическа енергия до обекти на ВЪЗЛОЖИТЕЛЯ по цена, в размера и при условията, уговорени по-долу в настоящия Договор и съгласно приложенията към него.
1.2. Прогнозните количества се известяват на ОЕМ под формата на дневни графици за доставка, в които са отразени почасовите количества, които ИЗПЪЛНИТЕЛЯТ планира да доставя и продава на ВЪЗЛОЖИТЕЛЯ по силата и при условията на настоящия Договор. Изпълнителят отговаря за администрирането на графиците и обмена на информацията от ЕСО.
1.3. Планирането и договарянето на нетни количества активна електрическа енергия се осъществява съгласно ПТЕЕ, като Възложителят ще представя ежемесечен график за необходимите количества ел.енергия за нуждите на обектите от Приложение 1 към настоящия договор. На база тези графици Изпълнителят изготвя почасовите дневни графици, които изпраща на ЕСО, в съответствие с разпоредбите на ПТЕЕ.
ПРЕХВЪРЛЯНЕ НА СОБСТВЕНОСТТА И РИСКА
1.4. Прехвърлянето на правото на собственост върху количествата електрическа енергия, конкретно посочени в дневните графици за доставка, се осъществява в момента на постъпването на тези количества в мястото на доставка.
1.5. ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от не доставянето на договорените количества в мястото на доставка.
1.6. ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.   
ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ
1.7. ВЪЗЛОЖИТЕЛЯТ осигурява измерването на доставените количества електрическа енергия в мястото на доставка в съответствие с изискванията на ПТЕЕ и ПЕКЕЕ. 
1.8. Средствата за търговско мерене и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.
ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ
1.9. Търговският размер на електрическа енергия, доставена от ИЗПЪЛНИТЕЛЯ представлява сума от почасовите количества електрическа енергия, доставени до обектите на ВЪЗЛОЖИТЕЛЯ;
1.10. Отчитането на средствата за измерване се извършва в сроковете и съгласно изискванията, определени в ПТЕЕ  и ПИКЕЕ.
1.11. Количествата електрическа енергия, продадени и закупени по този Договор, се определят съгласно данните, предоставени от ОЕМ.
1.12.  При установяване на различия между данните за измерените и фактурираните количества и след направено искане от една от страните, всяка от страните е длъжна да предостави на другата страна в срок до 3 /три/ работни дни притежаваната от нея документация, удостоверяваща графиците, количествата, доставките и получаванията на електрическа енергия, с цел да се определи причината за различията;

ІІ. ЦЕНА И НАЧИН НА ПЛАЩАНЕ
2.1 ВЪЗЛОЖИТЕЛЯТ заплаща доставеното количество електрическа енергия по цена ........... лева/MWh без ДДС. В посочената цена се включва единствено цената за доставка на нетна активна електрическа енергия, без да се начисляват суми за недостиг или излишък в балансиращата група. В случай на не баланси на електрическа енергия, същите са за сметка на ИЗПЪЛНИТЕЛЯ.  
 2.2.Цената по т.2.1.  не включва цената за достъп до електропреносната мрежа, цената за пренос по електропреносната мрежа, пренос и достъп по електроразпределителните мрежи, добавките към цената за пренос, утвърдени от КЕВР и дължимите преки и косвени данъци, акциз и дължим ДДС.	 Договорената в т.2.1. цена е фиксирана за срока на действие на договора, но може да бъде коригирана при постигане на споразумение между страните при условията на чл. 43 от ЗОП.
2.3. Възложителят заплаща доставеното количество електрическа енергия чрез банков превод по сметката на ИЗПЪЛНИТЕЛЯ в срок до 30 (тридесет) календарни дни от получаване на надлежно оформена данъчна фактура. 
2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:
BIC: ......................................
IBAN: ...................................
БАНКА: ...............................
2.5. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от ........ дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи.

ІІІ. СРОК И МЯСТО НА ИЗПЪЛНЕНИЕ
3.1. Договорът влиза в сила от  датата на първия регистриран график и има действие 18 месеца.
3.2. Мястото на изпълнение на поръчката - обектите на „ВиК” ООД Силистра.

ІV. ПРАВА И ЗАДЪЛЖЕНИЯ НА СТРАНИТЕ 
4. ВЪЗЛОЖИТЕЛЯТ има право:
4.1. ВЪЗЛОЖИТЕЛЯТ  има право да прекрати изпълнението на настоящия договор при неизпълнение или некачествено изпълнение и отклонения от договорените параметри
4.2. По разпореждане на ОЕМ съгласно ПТЕЕ, ВЪЗЛОЖИТЕЛЯТ ще увеличава, намалява и/или прекъсва изпълнението на задължението си за получаване на електрическа енергия и ще извършва всяко друго действие, разпоредено от ОЕМ при условие, че това се  налага от ограничения в електроенергийната система. 
4.3. Отношенията на страните при ситуации по предходната алинея се уреждат съгласно ПТЕЕ. 
5. ВЪЗЛОЖИТЕЛЯТ е длъжен:
5.1. ВЪЗЛОЖИТЕЛЯТ  е длъжен:
	- да приема измерените  количества електрическа енергия в мястото на доставка;
- да заплаща на ИЗПЪЛНИТЕЛЯ количествата електрическа енергия по цената, начина и в сроковете, посочени в раздел Х.
	-да извършва всички необходими действия и да оказва пълно съдействие на ИЗПЪЛНИТЕЛЯ при изпълнението на настоящия договор.
	-да уведомява незабавно ИЗПЪЛНИТЕЛЯ при провеждане на аварийни и планови ремонти или други дейности, които биха повлияли на изпълнението на задължението му за приемане на договорените количества и всички други обстоятелства, касаещи изпълнението на този Договор.
	- да предоставя на ИЗПЪЛНИТЕЛЯ договорената информация, данни и/или документи
	- да спазва разпоредбите на ЗЕ, ПТЕЕ и разпорежданията на ОЕМ така, че да не бъде отстранен от пазара на балансираща енергия.

6. ИЗПЪЛНИТЕЛЯТ има право:
6.1. да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;
6.2. да получи съответното възнаграждение за извършените доставки при договорените условия.
6.3. Качеството на доставяната електрическа енергия се осигурява от собственика на мрежата, през която се пренася електрическата енергия, в съответствие с действащите технически и правни норми.

7. ИЗПЪЛНИТЕЛЯТ e длъжен:
7.1. да планира и договаря количествата електрическа енергия, съгласно изискванията на ЗЕ и ПТЕЕ.
7.2. да продава на ВЪЗЛОЖИТЕЛЯ измерените количества електрическата енергия в мястото на доставка, съгласно ПТЕЕ.
7.3. да извършва всички необходими действия, съгласно действащите към момента ПТЕЕ така, че да осигури качествено изпълнение на настоящия договор.
7.4. да издава данъчни фактури за полученото от ВЪЗЛОЖИТЕЛЯ количество енергия в  указаните в този Договор срокове.
7.5. да уведомява ВЪЗЛОЖИТЕЛЯ незабавно при невъзможност или забавяне на изпълнението на задълженията му  и за всички други обстоятелства, касаещи изпълнението на този Договор.
7.6. да предоставя на ВЪЗЛОЖИТЕЛЯ договорената  информация, данни и/или документи по начина и в сроковете, посочени в Договора.
7.7. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия. 
7.8. Да извършва енергиен мониторинг със собствени или наети средства за измерване и комуникация
7.9. Да отговаря за администрирането на часовите графици за потребление ва възложителя и обема на информация с ЕСО –АД.
7.10. Да сключи договор/договори за подизпълнение с посочените в офертата му подизпълнители в срок от 3 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

V. ГАРАНЦИЯ ЗА ИЗПЪЛНЕНИЕ
8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ............................. (словом:........................) лева.
8.2. ВЪЗЛОЖИТЕЛЯТ задържа и се удовлетворява от гаранцията:
- когато ИЗПЪЛНИТЕЛЯТ прекъсне изпълнението на задълженията си по договора.
- когато договорът е прекратен по вина на ИЗПЪЛНИТЕЛЯ.
8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.
8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1 в срок от 30/тридесет/ дни след приключване на изпълнението, без да дължи лихви за периода, през който средствата законно са престояли при него.
8.7. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

VІ. САНКЦИИ
6.1.Всяка от страните отговаря за изпълнението на поетите от нея задължения и при неизпълнението им дължи на другата страна обезщетение, съгласно действащото гражданско и търговско законодателство.
6.2. Когато неизпълнението на задълженията на страната се дължи на непреодолима сила (съгласно дефиницията на чл. 306 от Търговския закон), страните не носят  отговорност за своето неизпълнение. 

VІІ. НЕПРЕДВИДЕНИ ОБСТОЯТЕЛСТВА 
11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.
11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 ДНИ от настъпването на непреодолимата сила. При неуведомяване се дължи обезщетение за настъпилите от това вреди.
11.4. Докато трае непреодолимата сила, изпълнението на задълженията на свързаните с тях насрещни задължения се спира.

VIII. ПРЕКРАТЯВАНЕ НА ДОГОВОРА
8.1. Настоящият договор се прекратява:
8.1.1. С изтичане на срока по т. 3.1;
8.1.2. По взаимно съгласие между страните, изразено в писмена форма;
8.1.3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;
8.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;
8.1.5. С окончателното му изпълнение;
8.1.6. По реда на чл. 43, ал. 4 от Закона за обществените поръчки;
8.1.7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.
8.1.8. при отстраняване от пазара на балансираща енергия на някоя от страните по обективни причини;
8.1.9. неподновяване или отнемане на лиценза на ИЗПЪЛНИТЕЛЯ;
8.1.10. поради непреодолима сила изпълнението на договора се преустанови за повече от 60 /шестдесет/ дни.
8.1.11. Прекратяването на договора не е основание за неплащане на всички дължими от ВЪЗЛОЖИТЕЛЯ суми за извършени доставки на електрическа енергия.

8.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:
8.2.1. забави изпълнението на задълженията си по договора с повече от 10 работни дни;
8.2.2. не отстрани в разумен срок, определен от ВЪЗЛОЖИТЕЛЯ, констатирани
недостатъци;
8.2.3. не изпълнява точно някое от задълженията си по договора;
8.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
8.2.5. бъде обявен в несъстоятелност или когато е в производство по несъстоятелност или ликвидация.
8.3. ВЪЗЛОЖИТЕЛЯТ може да прекрати договора едностранно с 30 дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
9.Ако която и да е от страните не спази задължението си да не разкрива пред трети страни информацията, разменена по време на изпълнението на договора, то другата страна е в правото си да поиска прекратяването му с 30 дневно писменно предизвестие. 

ХІ. ЗАКЛЮЧИТЕЛНИ РАЗПОРЕДБИ
9.1. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.
9.2. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.
9.3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.
9.4. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.
9.5. За всички неуредени в този договор въпроси се прилагат разпоредбите на действащото законодателство.
9.6.. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.
9.7. Страните, се задължават да не разкриват пред трети страни информацията, разменена по време на изпълнението на договора до три години след прекратяването му..
9.8. Ако някоя от страните не спази задължението си по предходната точка, другата страна е в правото си да поиска прекратяване  на Договора.  
9.9.Информация може да бъде предоставяна от някоя от страните при  изрично писмено съгласие на другата страна, дадено предварително или ако предоставянето й се изисква от закон, подзаконов нормативен акт, контролен орган или във връзка със съдебно или регулативно производство.

Неразделна част от настоящия договор са:
1.Списък на обектите на ВЪЗЛОЖИТЕЛЯ.
1. Ценово предложение.
3. Техническо предложение за изпълнение на поръчката. 
3. Изискуемите документи по чл.42, ал.1 от ЗОП.

*Пояснение към т.3: 
Документ за регистрация в съответствие с изискването по чл.25, ал.3, т.2.
Документ от съответните компетентни органи за удостоверяване липсата на обстоятелства по ал.1, т.1-4 и посочените в обявлението обстоятелства по чл.47, ал.2, т.1,2,4 и 5, освен когато законодателството на държавата в която е установен, предвижда включването на някое от тези обстоятелства в публичен регистър или предоставянето им служебно на възложителя - Свидетелство за съдимост за лицата по чл.47, ал.4 от ЗОП, Документ за липса на задължения по смисъла на чл.162, ал.2, т.1 от ДОПК към държавата и към общината.


Настоящият договор се сключи в два еднообразни екземпляра - по един за всяка от страните.




ВЪЗЛОЖИТЕЛ:					ИЗПЪЛНИТЕЛ:


.................................					.....................................
(инж.Васил Боранов)					 (име, подпис, печат)






АДВОКАТ:


………………………..
(Константин Стоилов)




